**התנהגויות סיכוניות בהנהגה - אילו צעדי מניעה עלינו לעשות כדי לקדם קיץ בטוח בהנהגה?**

(יחידה שתועבר ע"י מרחב בטוח למרכזי/ות הנהגה ולאחראי/ת מרחב בטוח)

**מתודה 1- התבוננות +דיון**

נציג לרכזות את נתוני האלימות על פי דיווחי העו"סיות משנת תשפ"ד אל מול נתוני האלימות על פי הדיווחים עד כה בשנת תשפ"ה.

נשאל:

1. מה ניתן להסיק מההבדלים בין הדיווחים?
2. האם מעט דיווחים מעידים על מעט מקרי האלימות?
3. האם ניתן לזהות מגמה מסוימת? מה היא?
4. למה אנחנו יכולים/ות לצפות בקיץ הקרוב מתוך ההבדלים בכמות הדיווחים?

***זמן:*** *10 דקות* ***|  עזרים:*** *מסך מקרן* ***| נספחים:*** *נספח 1*

**מתודה 2- עשייה + שיתוף**

נחלק לכל הנהגה דף מיפוי הנהגתי. נבקש מכל רכזת מרחב בטוח יחד עם מרכז/ת ההנהגה לערוך את המיפוי ההנהגתי על פי ההנחיות שבדף. לאחר שסיימו לענות על דף המיפוי, נחלק להנהגות דף דיווחים אישי לכל הנהגה על פי נתוני העו"סיות.

לאחר מכן נחזור למליאה ונשתף קצת בדברים שכתבנו.

***זמן:*** *25 דקות* ***|  עזרים:*** *דפים ועטים* ***| נספחים:*** *נספח 2 + 3 – דף מיפוי הנהגתי ונתוני עו"סיות.*

**מתודה 3 – דיון בשאלה**

1. אילו מצאתם/ן פער בין דף המיפוי ההנהגתי לבין נתוני העו"סיות?
2. מדוע לדעתכם/ן הוא קיים? ומה ניתן ללמוד ממנו? (שימו לב שייתכן שיעלו הפערים של אירועים שמדווחים לתפנית או שההנהגה מטפלת באופן עצמאי כשאין תפנית- צריך להתייחס לזה)
3. אילו מקרים התנהגותיים קלים לנו יותר להתמודדות ולניהול? אילו מקרים קשים יותר להתמודדות וניהול עבורנו?

***זמן:*** *10 דקות****| עזרים:*** *אין* ***| נספחים:*** *אין*

**מתודה 4- חשיבה משותפת**

נבקש מהרכזות להגדיר ארבעה יעדים מדידים בהם ירצו להתמקד בהנהגה בקיץ הקרוב (לדוגמה: צמצום אלימות, שיח מגדרי ראוי, מיניות בריאה והסכמה חופשית, יריבות בין שבטים, יחסי כוחות). לכל יעד נגדיר צעדי פעולה, רכיב מדיד, תאריך ביצוע, ואיש/אשת צוות שאחראי/ת על ביצועו.

***זמן:*** *10 דקות****| עזרים:*** *אין* ***| נספחים:*** *אין*